
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 45
                                                                din 31 martie 2016
             privind încetarea de drept a mandatului de consilier local a doamnei Balaş Ionela – Daniela


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8086/23.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând demisia depusă de doamna consilier local Balaş Ionela - Daniela şi înregistrată la registratura generală a Municipiului Sighişoara sub nr. 8096/23.03.2016, prin care face cunoscută intenţia sa de încetare a mandatului de consilier local, începând cu data de 23.03.2016, întrucât, în urma demisiei domnului consilier judeţean Rus Dan Dorul, urmează a fi propusă şi desemnată de Partidul Naţional Liberal ( P.N.L.) în locul acestuia, loc rămas vacant, menţionând totodată că a candidat în alegerile locale din anul 2012 din partea Alianţei pentru Mureş (ApMS);
Ţinând cont şi de adresa Partidului Naţional Liberal (P.N.L.) – Filiala Mureş cu nr. 80/24.03.2016, depusă şi înregistrată la Municipiul Sighişoara sub nr. 8413/24.03.2016, prin care se face cunoscută intenţia şi dorinţa Partidului Naţional Liberal (P.N.L.) – Filiala Mureş, ca doamna Balaş Ionela – Daniela să fie propusă şi desemnată ca şi consilier judeţean, în locul domnului consilier judeţean Rus Dan Dorul, care a demisionat, loc rămas vacant, sens în care, se impune a se lua act de vacanţa locului de consilier local, astfel rămas vacant, ca urmare a demisiei acesteia; 

Având în vedere prevederile art. 9 alin. (2) lit.“a”, alin. (3), coroborate cu  art. 12 alin. (1) şi (2) din Legea nr. 393/2004 privind Statutul aleşilor locali, cu modificările şi completările ulterioare; 

Luând în considerare şi prevederile art. 71 din Regulamentul de organizare şi funcţionare a Consiliului local Sighişoara, aprobat prin Hotărârea Consiliului Local Sighişoara nr. 98/25.10.2012;

Având în vedere Referatul constatator, înregistrat cu nr. 8090/23.03.2016, prin care se propune să se ia act şi să se constate încetarea de drept a mandatului de consilier local a doamnei Balaş Ionela - Daniela, precum şi să se declare vacant locul acesteia de consilier local, îndeplinindu-se prevederile legale în acest sens;
În temeiul prevederilor art. 36 alin. (1) şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                       HOTĂRĂŞTE:

Art. 1.
Ia act de încetarea de drept a mandatului de consilier local a doamnei Balaş Ionela- Daniela, ca urmare a demisiei acesteia şi constată încetarea de drept a mandatului de consilier local a doamnei Balaş Ionela- Daniela, ca urmare a demisiei acesteia.

Art. 2.
Se declară vacant mandatul de consilier local deţinut de doamna Balaş Ionela- Daniela.

Art. 3.
Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Secretarul municipiului şi Serviciul Administraţie publică locală.

Art. 4.
Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Administraţie publică locală;
  1 ex. Partidul Naţional Liberal (P.N.L.) – Filiala Mureş;
  1 ex. Doamna Balaş Ionela -Daniela.
  9 ex. 

B.A
